Santa Paloma Gasteplaas - Resensies
Chrizél V - Mar 2019
Rustige wegbreekplek met baie goeie geriewe en vriendelike eienaars wat jou onmiddellik tuis laat voel.
Afgeleë plek wat ideaal is om weg te kom van stad se gedruis af. Ek sal definitief weer teruggaan!
Jenine M - Dec 2018
Baie lekker gebly, beslis die moeite werd.
Pragtige plek en omgewing, maar nie vir mense wat gesteld is op privaatheid nie.
Die plek is geleë in 'n pragtige rustige omgewing. Dit het 'n heerlike Afrika- en 'rustic'-gevoel. Bietjie opknapwerk is nodig. Ons toilet was los en die en-suite se deur maak met groot moeite en geraas oop en toe. Klankdigtheid is 'n wesenlike probleem. Alhoewel gaste hul eie slaapkamer en en suite-geriewe het, het die plek 'n 'backpackers'-gevoel, want jy kan jou bure se gesprekke hoor (dus het ons maar gefluister). Wat veral onaanvaarbaar is, is om 5:15 in die oggend deur jou buurman se oggend-badkamerroetine wakker gemaak te word. Die plek ...
Die plek is geleë in 'n pragtige rustige omgewing. Dit het 'n heerlike Afrika- en 'rustic'-gevoel. Bietjie opknapwerk is nodig. Ons toilet was los en die en-suite se deur maak met groot moeite en geraas oop en toe. Klankdigtheid is 'n wesenlike probleem. Alhoewel gaste hul eie slaapkamer en en suite-geriewe het, het die plek 'n 'backpackers'-gevoel, want jy kan jou bure se gesprekke hoor (dus het ons maar gefluister). Wat veral onaanvaarbaar is, is om 5:15 in die oggend deur jou buurman se oggend-badkamerroetine wakker gemaak te word. Die plek word sterk aanbeveel vir spanbousessies deur maatskappye, asook vir groot groepe vriende/familie wat 'n naweek saam wil kuier. Ons het die Oriole-kamer bespreek vir oornagdoeleindes en het glad nie gemaklik gevoel oor die afwesigheid van 'klankprivaatheid' nie. Die gasvrou is baie vriendelik en behulpsaam. Algemene gevoel is positief, alhoewel ons toe maar net na 6 weer in die pad geval het.
Bonita S - May 2018
Baie lekker, stil in natuur, net die plek om te rus.
Taryn-lee P - Jan 2018
Was baie lekker, het dit geniet.
Beste plek op aarde om te bly.
Xolani B - Dec 2017
It is a place I can't resist to go back again.
Bennie J - Mar 2017
Lekker plek om heerlik te ontspan.
Kristel V - Mar 2017
'n Rustige plek waar ek vir ewig kan bly.
Baie lieflike plekkie. Atmosfeer is soos een groot familie en baie gemaklik. So rustig en ontspannend, sal beslis weer terug keer. Doen julself die guns en moenie in die dorp gaan eet nie, hul tuisetes is werklik heerlik.
Johan B - Jan 2017
Behoorlike Afrika-bos in 'n dorp.
Santa Paloma was die beste plekkie om oor te slaap met ons toer Durban toe vanaf Mosselbaai! Die foto's op die webwerf het baie mooi gelyk, en ek is so bly ons het by hulle oorgebly! Die diens is uitstekend, kamers baie mooi en skoon! Ons was hartlik verwelkom, lekker tuis gemaakte aandete en ontbyt geëet, en selfs 'n vinnige draf in die bos gevat met die plaas honde wat heeltyd saam hardloop. Ek sal verseker weer by Santa Paloma oorbly, baie dankie!
At S - Jan 2017
Groot beddens, skoon en gemaklike kamers. Eienaars baie vriendelik, dit is beslis waarde vir geld.
Heidi V - Jan 2016
Uitstekende uitsig en diens.
Wonderlike uitsig, rustige en kalm omgewing. Saligheid vir die siel.
Christa E - Dec 2015
Dit was heerlik ontspannend.
Mens kon ontspan op die stoep met 'n pragtige uitsig oor die plaas en diere. Hulle is baie gasvry, die natuur is asemrowend en die ontbyt was heerlik.
Inge V - Aug 2015
Mooiste uitsig en rustigheid.
Dis naby genoeg aan 'n winkel! Ek sal graag weer daar oornag!
Stephan J - Apr 2015
Sal beslis weer daar oornag as ek in daardie wêreld kom!
As mens eers verby die twyfel kom op die paadjie af na die plaas toe, dan word alles opgemaak deur die rustige en stil omgewing, vriendelike mense, wild wat naby jou wei en die absolute rustigheid daar op die plaas!
Casper V - Jan 2015
Die kamers is net nie baie klankdig nie.
Henk V - Jan 2015
Nie gemaklik nie.
Daar is nie eens n behoorlike pad na die bestemming nie. Met aankoms was daar vir ons die kamers gewys wat gerieflik gelyk het. Daar was geen handdoeke beskikbaar soos in ander plekke nie. Ons moes vra vir sleutels om deure toe te sluit. Geen TV of dakwaaier of enige waaier nie. Die toilette in die een gaste kamer is los op die vloer en het geskyf, met ander woorde die rubber agter het uitgetrek en 'n mens kon nie leef in die kamer nie. Nie weer nie.
Marona L - Jan 2015
Goeie gesonde en heerlike rustige atmosfeer.
Jaque en personeel baie vriendelik en hulpvaardig en gesels lekker met al die kliënte en laat almal belangrik voel. Verblyf baie eenvoudig en smaakvol. Rustige atmosfeer met klem op die natuur en om die natuur en om dit te beskerm en sinvol te gebruik.
Etrecia S - Jan 2015
'n Wonderlike ervaring saam met fantastiese mense. Uitstekende warm gasvrye ontvangs deur Jacques en Nadia. 'n Definitiewe moet vir diegene wat iets anders wil ervaar as die gewone.
Jones Setona S - Aug 2014
Jones Setona S
The tranquillity that abounds at Santa Paloma is awesome...
The place abounds with tranquillity and calmness. The scenery and surroundings will leave you breathless. The welcome and kindness of Nadia, Jacques and the boys is one that stays in your mind forever. The family will take you under their wing and make you part of theirs. Thanks a lot guys, I will definitely visit again!
Retha V - Jul 2014
Netjiese eenhede! Die gemeenskaplike kombuis is 'n goeie idee!
Dit is baie lekker om in Afrikaans ontvang te word. Die plaasopset is verfrissend.
Nisha R - Jan 2014
It is a beautiful and cosy place
It was a wonderful, relaxing time.
Johan N - Sep 2013
Baie goed, uitstekende diens en gasvryheid.
Baie lekker gekuier met almal. Welkom gevoel. 'n Paar klein dingetjies kan reggestel word maar niks erenstig nie.
Gaste wat na Santa Paloma Gasteplaas gekyk het, het ook belangstelling getoon in die volgende lekke plekke:
44 Thornycroft Pad, Summerpride, Oos-Londen, 5241, Oos-Kaap